Poxonae quirei tsanaicha Jesús pijimonae tatsi pucua itapa bepareca.
Bapoxonae jeratha nonobabiya.
Barapo pucua iya jeratha epataʉta iyiya xua pepatsiwa tsane Capernaum tomara beya.
Jesús cuenta iyiyatsi poxoru bayatha quirei,
yawano poxoru Jesús jopa cataunxuae patopaeyo.
Bapoxonae pin joibo tsuxubi.
Yawa maratsaca muxunenababa jera.
Poxonae Jesús pijimonae tuwʉtha yana panenebiya,
bapoxonae Jesús pijimonae tainchi.
Jesús mene matatsun juma dena pona jera dena.
Bapoxonae barapomonae bichocono junuwa.
Ichitha Jesús pijimonae barai,
jeye:
—¡Apara xan!
¡Jopa pajunuwinde!
jei Jesús.
Bapoxonae Jesús pijimonae yaitaerʉcʉpatsi.
Bapoxonae Jesús jʉntʉ coyene weiweinaya wabatsi pijimonae xua jeratha penontabinaenexa.
Bapoxonae nainya patarʉcʉpa Capernaum tomaratha.